paragraph_text: Crnogorska vaterpolska reprezentacija predstavlja državu Crnu Goru u vaterpolu. Vaterpolo je najtrofejniji crnogorski sport. Iako Crna Gora ima nešto više od pola milijuna stanovnika i jedna je od najmanjih europskih zemalja, ima osvojenih čak 10 medalja s velikih natjecanja, te zajedno s Hrvatskom i Srbijom uspješno nastavlja postjugoslavensku tradiciju vaterpola.